open-index/open-wikipedia-markdown huggingface dataset:
Kerusi

**Kerusi** ( dari ) atau **pangku** () ialah sejenis perabot untuk duduk, biasanya untuk kegunaan seorang. Ia memiliki bahagian sandar, dan kekadangnya alas tangan. Kerusi seringnya mempunyai empat batang kaki untuk menyangga tempat duduk di atas lantai. 

Kerusi yang tidak ada bahagian sandar dan alas tangan dipanggil bangku. Kerusi yang boleh digunakan oleh lebih daripada satu orang termasuk **[[kerusi rehat]], [[sofa]], [[kerusi seti]], ''[[loveseat]]***, dan *'bangku**. Tempat letak kaki yang berasingan untuk kerusi dikenali sebagai ''[[Otoman (perabot)|Otoman]]'', ''kusyen lutut'' atau [[lapik kaki|puf]]. Kerusi di dalam kenderaan atau teater dipanggil **tempat duduk'''. Kerusi ialah sejenis perabot yang boleh dialih.

## Sejarah kerusi

Serusi sering kali amat antik dan mudah, sungguhpun bagi bebrapa kurun dan malah ribuan tahun ia merupakan perabut negara dan bangsawan dan bukannya barang kegunaan orang biasa. "Kerusi" sering kali digunakan secara meluas sebagai lambang kuasa dalam "House of Commons" di United Kingdom dan Kanada, dan dalam banyak keadaan yang lain. Jawatankuasa, majlis pengarah, dan jabatan akademik kesemuanya memiliki ketua pengarah ('chairman'). Anugerah jawatan profesor dirujuk sebagai kerusi. Ia sebenarnya hanya menjadi biasa di mana-mana sekitar abad ke-16. Peti, bangku dan bangku panjang sebelum itu merupakan tempat duduk bagi aktiviti harian, dan bilangan kerusi yang terselamat dari tarikh lebih awal amat terhad; kebanyakan contoh adalah bersifat keugamaan atau bangsawan. Pengetahuan kita mengenai kerusi zaman silam hampir keseluruhannya datangnya dari tugu peringatan, ukiran dan lukisan.

Pada zaman Mesir silam kerusi kelihatannya mewah dan berhias. Diperbuat dari kayu hitam ("ebony") dan gading, atau dari kayu berukir atau bersepuh, ia diselitupi dengan bahan berharga, corak mengkagumkan dan berkaki lambang kaki haiwan atau ukiran tawanan. Semasa dinasti Tang (618 - 907 AD), kerusi tinggi mula muncul dikalangan bangsawan Cina dan kegunaannya kemudiannya tersebar pada semua golongan lapisan masyarakat. Menjelang abad ke-12 duduk di atas lantai jarang diamalkan di China, tidak seperti negara Asia lain di mana adat itu diteruskan, dan kerusi, atau lebih biasanya bangku, digunakan di sebahagian besar rumah di keseluruhan China.
Ma Ying-jeou

**Ma Ying-jeou** (; lahir 13 Julai 1950) ialah ahli politik Taiwan yang berkhidmat sebagai Presiden Republik China (Taiwan) ke-6 dari 2008 hingga 2016. Beliau pernah berkhidmat sebagai pengerusi Parti Nasionalis China (Kuomintang), Menteri Kehakiman (1993-1996) serta Datuk Bandar Taipei (1998-2006).

Ma dilantik menjadi Datuk Bandar Taipei pada tahun 1998 dan dilantik semula pada tahun 2002. Beliau dilantik menjadi Pengerusi Kuomintang oleh ahli-ahli parti pada 16 Julai 2005. Beliau mengumumkan perletakan jawatan pada 13 Februari 2007 setelah didakwa oleh Jabatan Pendakwa Tinggi Taiwan atas tuduhan salah guna dana ketika menyandang jawatan datuk bandar Taipei - beliau didapati tidak bersalah. Ma akhirnya memenangi jawatan presiden di pilihan raya presiden 2008 dengan 58.45% undi popular dan mengangkat sumpah pada 20 Mei 2008. Beliau dilantik semula mempengerusikan Kuomintang pada 17 Oktober 2009. dan mempertahankan jawatan presidennya pada 2012 dengan 51.5% undi.

## Lihat juga
*Kuomintang
*Sejarah Republik China
*Taipei

## Rujukan

## Pautan luar

*Tapak rasmi Presiden Republik Chiba
* Tapak web rasmi Ma Ying-jeou

|-

|-

|-

|-

|-

|-
Zulkifli Zain

Dato' **Zulkifli bin Haji Md Zain** (7 April 1944 – 5 September 2020) ialah seorang pelakon lelaki Malaysia yang kerjayanya telah melangkaui 4 dekad.

## Kerjaya
Beliau memulakan kerjaya awal sebagai penari, kemudian menceburi bidang lakonan pada 1975 menerusi filem ''Jiwa Remaja, dan sejak itu beliau terus aktif berlakon sehingga kematiannya.

## Kehidupan peribadi
Beliau dilahirkan pada 7 April 1944 di Kampung Titi Gajah, Alor Setar, Kedah. Beliau telah berkahwin dengan Normala Omar pada tahun 14 Mac 1975 dan dikurniakan lima orang anak, salah seorang anaknya ialah Dr. Norzizi seorang pelakon dan dikenali sebagai hos rancangan kuiz kanak-kanak Di Mana Joe Jambul?.

## Kematian
Beliau meninggal dunia pada 5 September 2020 sekitar jam 8:30 malam di kediamannya di Ukay Perdana, Ampang Jaya, Selangor akibat komplikasi pelbagai penyakit. Jenazahnya disemadikan di Tanah Perkuburan Islam Ukay Perdana, Ampang Jaya, Selangor.

## Filemografi

### Filem

### Drama

### Telefilem

## Rujukan

## Pautan luar
*
Kawasan bebas tentera

Dalam pemahaman ketenteraan, **kawasan bebas tentera** (, **DMZ**) adalah kawasan, biasanya merupakan sempadan antara dua atau lebih kuasa ketenteraan (atau perikatan), yang melarang kegiatan ketenteraan, biasanya disebabkan perjanjian damai, gencatan senjata atau mana-mana persetujuan berbilang hala. Selalunya kawasan bebas tentera terletak pada garis kawalan dan membentuk sempadan antarabangsa *[[de facto]]*.

Sesetengah kawasan bebas tentera juga menjadi kawasan simpanan hidupan liar tanpa disengajakan, kerana pendudukan hidupan liar menyebabkan tanah terlibat menjadi tidak selamat untuk pembangunan dan kurang terdedah pada gangguan atau pemburuan oleh manusia. Lihat Kawasan Bebas Tentera Korea.

## Kawasan bebas tentera kini
### Afrika
* Antara Maghribi utara dan kota-kota Ceuta dan Melilla yang dikuasai Sepanyol terletaknya kawasan bebas tentera. Maghribi tidak pernah mengiktiraf Ceuta dan Melilla sebagai wilayah Sepanyol.
Lihat: Pagar sempadan Ceuta dan Pagar sempadan Melilla.

### Eropah
* Zon bebas tentera Cyprus memisahkan wilayah Republik Turki Cyprus Utara yang diisytiharkan diri tetapi tidak diiktiraf di peringkat antarabangsa, dari Republik Cyprus, ditetapkan oleh Pertubuhan Bangsa-bangsa Bersatu pada tahun 1974 berikutan Serangan Turki di Cyprus.
* Åland (Ahvenanmaa dalam bahasa Finland) ialah sebuah kawasan pulau berautonomi di pesisiran Finland (di Teluk Bothnia), dijadikan kawasan bebas tentera pada tahun 1921 oleh Liga Bangsa, berikutan krisis Åland dari tahun 1920 hingga 1922.
* Sebuah wilayah neutral wujud antara jajahan makhota British Gibraltar dan Sepanyol. 

* Kawasan bebas tentera seluas 2.5 wujud antara Serbia dan Kosovo berikutan Perang Balkan.

### Asia
* Halangan Kuwait-Iraq
* Kawasan Bebas Tentera Korea memisahkan Korea Utara dan Korea Selatan, ditetapkan oleh PBB pada tahun 1953 bagi membolehkan gencatan senjata bagi Perang Korea.
* Zon UNDOF antara Tanah Tinggi Golan dan Syria

### Antartika
Perkara 1 Perjanjian Antartik utama melarang kegiatan ketenteraan di Antartika, namun anggota dan kelengkapan tentera boleh digunakan untuk tujuan damai.

## Lihat juga
* Nicosia, Cyprus
* Rhineland
* Kawasan Bebas Tentera Korea
* Hubungan luar Korea Utara
* UNIKOM
* Perang Vietnam
* Kawasan Bebas Tentera Vietnam
Personifikasi

**Personifikasi** ialah perlambangan sifat-sifat manusia yang diberikan kepada benda tidak bernyawa atau sesuatu yang abstrak, contohnya emosi, hasrat, perasaan dan pertuturan. Perkataan personifikasi (*personification*) sebenarnya berasal daripada bahasa Yunani, "prosopopoeia".
Bento

**Bento** boleh membawa beberapa erti, antaranya adalah:-

# Bentō, hidangan Jepun.
# Bento, Kayu Aro, di Indonesia.
Renee Elise Goldsberry

**Renee Elise Goldsberry** (lahir 2 Januari 1971) ialah seorang pelakon, penyanyi, dan penulis lagu kebangsaan Amerika Syarikat.

## Rujukan

## Pautan luar

* 
* Laman web Renee Elise Goldsberry utama
* Merayakan Kerjaya Renee Elise Goldsberry
Kazoku e no Tegami

**Kazoku e no Tegami** (家族への手紙) merupakan single ke-9 atau single *major* pertama dari kumpulan TNX, THE Possible. CD Edisi terhad (QWCT-10017) dan edisi biasa (QWCT-10018) dipasarkan pada 20 April 2008 dibawah label Pony Canyon. Kali ini, THE Possible bukan dibawah label *Good Factory Record*. 

## Senarai Lagu CD

# 家族への手紙 (Kazoku e no Tegami)
# NANANA 女道(NANANA Onnadou)
# 家族への手紙 (Instrumental) (Kazoku e no Tegami (Instrumental))
# NANANA 女道 (Instrumental) (NANANA Onnadou (Instrumental))

## Senarai Lagu ''Edisi Terhad'' DVD

# 家族への手紙 (MusicClip)
# 家族への手紙 (Making-of featurette)
# 家族への手紙 (Captioned)

## [[Oricon]] dan jumlah jualan

Jumlah jualan : 9,757
Amirsham Abdul Aziz

Tan Sri **Amirsham bin Abdul Aziz** (lahir 18 September 1950 di Johor Bahru) merupakan bekas presiden dan ketua pegawai eksekutif Maybank Group (1994-2008). 

Pada Mac 2008, beliau dilantik sebagai seorang Menteri di Jabatan Perdana Menteri dan bertanggungjawab mengetuai Unit Perancang Ekonomi dan Jabatan Statistik sehingga 9 April 2009.

Pada 27 Mei 2009, beliau dilantik sebagai Pengerusi Majlis Penasihat Ekonomi Malaysia (NEAC) yang berstatus menteri tetapi bukan dalam kabinet, berkuatkuasa 1 Jun 2009. 

Antara lain tugasnya ialah menjadi penasihat kerajaan dalam pengukuhan model ekonomi baru untuk negara yang berpaksikan inovasi, kreativiti dan bernilai tambah yang tinggi.

## Latar belakang
Ibu bapanya Abdul Aziz Udin (Abdul Aziz Podo) dan Marsinah Djamil, yang berhijrah dari Silungkang , Sumatra Barat..Marsinah dari Rembau , Negeri Sembilan. Isterinya Puan Sri Faizah Mohd Tahir dan mereka mempunyai dua anak. Puan Sri Faizah pernah menjawat jawatan Ketua Setiausaha Kementerian Pembangunan Wanita, Keluarga dan Masyarakat

Amirsham lulusan Universiti Malaya jurusan ekonomi (1973).  Beliau bekerja sebagai akauntan (1973-1976) di firma Hanafiah Raslan Mohamad , Bank Bumiputera (sekarang CIMB Bank).  Ketika itu pengerusi Bank Bumiputera ialah Datuk Raslan Abdullah iaitu bapa kepada penulis Karim Raslan. 

Pada 1977 menyertai Maybank sebagai pengurus pinjaman Mayban Finance Corp dan menanjak sebagai pengarah eksekutif (1993) dan pengarah urusan (1994) dan ketua pegawai eksekutif (CEO) pada 2002.

Amirsham rapat dengan pengerusi Maybank ,Tan Sri Mohamed Basir Ahmad iaitu suami kepada Tan Sri Rafidah Aziz.

Amirsham menerima gelaran Datuk dari Yang Dipertuan Agung ke-10, Tuanku Jaafar Tuanku Abdul Rahman dan gelaran Tan Sri dari Yang Dipertuan Agung ke-13 , Sultan Mizan Zainal Abidin.Beliau menerima Anugerah Presiden 2009 dari Institut Akauntan Awam Malaysia.

## Rujukan

## Pautan luar
* Laman Jabatan Penerangan Malaysia.
Vodafone

**Kumpulan Vodafone** merupakan pengendali rangkaian mudah alih yang beribu pejabat di Newbury, Berkshire, England, United Kingdom. Vodafone merupakan syarikat rangkaian telekomunikasi mudah alih terbesar di dunia mengikut pusing ganti dan mempunyai nilai pasaran kira-kira £100 bilion (Disember 2007). Vodafone kini memiliki kepentingan ekuiti di 25 negara dan Rangkaian Kongsi (rangkaian di mana Vodafone tidak memiliki hak ekuiti) di 39 negara lain. Nama syarikat ini datang dari ***Vo'''ice '''da'''ta '''fone*** (suara data fon), dan dipilih "untuk membayangkan pembekalan perkhidmatan suara dan data melalui telefon bimbit."

## Rujukan


## Pautan luar

* 
* ''Vodafone Foundation''
Nanni mo Iwazu ni I Love You (v-u-den)

**なんにも言わずにI LOVE YOU** (Romaji: **Nanni mo Iwazu ni I LOVE YOU**) ialah single ke-10 dan terakhir dari v-u-den, dipasarkan pada 23 April 2008. Klip video untuk single ini terdapat didalam album kompilasi *v-u-den Single V Clips 2 ~Arigato v-u-den Debut Kara no Dai Zenshu~,* yang mengandungi semua muzik video v-u-den.

Lagu **Nanni mo Iwazu ni I LOVE YOU**, adalah lagu sebenar kumpulan Morning Musume yang dipetik dari album 4th Ikimasshoi!

## Edisi

* Edisi Biasa
** No. Katalog : PKCP-5118
** Bonus : *Tiada*
* Edisi Terhad
** No. Katalog : PKCP-5116
** Bonus : DVD

## Penerbit

* Lirik : Tsunku
* Komposer : Tsunku
* Susunan : Konishi Takao

## Senarai Lagu CD

# なんにも言わずにI LOVE YOU (Nanni mo Iwazu ni I LOVE YOU)
# 思い出は彼方 (Omoide ha Kanata) - Ishikawa Rika
# あの夏の夜 (Ano Natsu no Yoru) - Miyoshi Erika
# 最後の夏休み (Saigo no Natsuyasumi) - Okada Yui

## Senarai Lagu DVD ( Percuma Edisi Terhad )

# なんにも言わずにI LOVE YOU (Close-up Ver.)  (Nanni mo Iwazu ni I LOVE YOU (Close-up Version))

## Kedudukan Dalam Carta [[Oricon]] dan Jumlah Jualan

**Jumlah Jualan:** 15,949*

## Pantauan Luar

* projecthello.com : Nanni mo Iwazu ni I LOVE YOU lyrics
Chow Kit

**Chow Kit** merupakan suatu sub-daerah di tengah-tengah Kuala Lumpur, Malaysia. Ia terletak di sekitar Jalan Chow Kit dan ditutupi oleh jalan-jalan selari iaitu Jalan Raja Laut dan Jalan Tunku Abdul Rahman. Ia dinamakan bersempena dengan nama seorang pelombong timah dan kanselor perbandaran, Loke Chow Kit.

Sekarang ini kawasan berkenaan mempunyai ciri-ciri Indonesia kerana pendatang Indonesia berniaga di gerai-gerai kecil. Akhir-akhir ini, wujud satu komuniti kecil Negro / orang Afrika terutama dari negara Nigeria. Ia mempunyai sebuah pasar pagi dikenali sebagai Bazaar Baru Chow Kit yang merupakan pasar pagi terbesar di Kuala Lumpur. Ia juga bercirikan pasar malam yang dikenali sebagai *Bundle Chow Kit* di sepanjang Lorong Haji Taib yang mana juga dikenali ramai yang menjadi penjualan pakaian terpakai dan aksesori-aksesorinya. Chow Kit juga dikenali sebagai daerah lampu merah dan sebagai tempat perjumpaan mak nyah. Ia juga dikenali sebagai tempat popular bagi penagih dadah. Stesen Monorel Chow Kit terletak di dalam kawasan ini dan Stesen LRT PWTC terletak berdekatan.

## Lagu Chow Kit Road
Penyanyi Sudirman Arshad pernah mengadakan konsert terbuka di sini dan menyampaikan lagu 'Chow Kit Road' pada tahun 1980-an.
## Balai Polis
Kawasan Chow Kit patut ada sebuah balai polis kekal atau bergerak. Pada 22 Jun 2009, Menteri Dalam Negeri Malaysia, Datuk Seri Hishammuddin Tun Hussein turun padang meninjau masalah penduduk terutama masalah Ah Long, pelacuran, dadah dan jenayah. Perbincangan telah diadakan dengan Ketua Polis Negara Tan Sri Musa Hassan untuk menyewa rumah kedai untuk dijadikan balai polis kekal. Turut sama meninjau kawasan Chow Kit ialah Datuk Wira Abu Seman Yusop, Datuk Bandar Kuala Lumpur Datuk Ahmad Fuad Ismail, Ketua Polis Kuala Lumpur Datuk Muhammad Sabtu Osman dan timbalannya Datuk Abu Samah Mat.
## Rujukan
Peter Stuyvesant

**PETER STUYVESANT** (juga *Pieter*, *Petrus*, atau *PST*) (sekitar 1612 – Ogos 1672) merupakan ketua pengarah Belanda yang terakhir untuk koloni Belanda Baru dari 1647 sehingga diserahkan sementara kepada orang Inggeris pada 1664. Dia merupakan seorang tokoh utama dalam sejarah bandar raya New York.

## Penggunaan popular nama Stuyvesant
*Rencana utama : [[Peter Stuyvesant (rokok)]]*

* Salah satu jenama rokok yang dibuat oleh British American Tobacco dinamakan *Peter Stuyvesant* bersempena beliau. Jenama ini popular di Australia, Greece, Afrika Selatan,dan Malaysia.

## Rujukan
1080p

**480**

**p** ialah istilah trengkas untuk satu kategori peleraian paparan. Nombor "1080" mewakili 1,080 garis peleraian menegak, manakala huruf *p* adalah singkatan untuk imbas progresif (ertinya, imej bukan diimbas berselang seli). 1080p dikatakan merupakan salah satu mod video HDTV, selalunya diiringi nisbah imej layar lebar 16:9, menandakan peleraian mengufuk 1920 piksel. ini menghasilkan peleraian bingkai sejumlah 1920×1080, atau 2,073,600 piksel. Kadar bingkai dalam sukatan Hertz bolehlah sama ada dibayangkan konteks atau dihuraikan selepas huruf p, misalnya *1080p30*, bererti 30 Hz.

1080p kadang-kadang diwar-warkan sebagai "Full HD" untuk tujuan pemasaran. Namun begitu, teknologi wayang digital 2K/4K boleh didapati di pasaran, sementara pemajuan video definisi ultra tinggi sedang berada dalam tahap penyelidikan.

Selain ertinya sebagai peleraian paparan, istilah 1080p juga menjelaskan kemampuan kelengkapan video. Penggunaan label-label 1080p dan 1080i yang berkait rapat dalam produk pengguna merangkumi pelbagai kemampuan. Contohnya, kelengkapan video menaikkan skala imej ke 1080p mengambil bahan berpeleraian lebih rendah lalu memformatkan semula bahan itu bagi pemaparan berpeleraian lebih tinggi. Imej yang terhasil adalah berbeza daripada paparan bahan asli 1080p pada peranti paparan berkemampuan 1080p. Begitu juga, kelengkapan yang berkemampuan memaparkan imej 720p dan 1080i mungkin tidak berkemampuan memaparkan bahan 1080p atau 1080i pada peleraian penuhnya. Selalunya bahan 1080p ini dikurangkan kepada kemampuan asal kelengkapan berkenaan. Istilah "native 1080p capable" kadang-kala dipakai untuk menandakam kelengkapan yang mampu memaparkan imej 1080p dengan sepenuhnya.

## Rujukan
MStar

**mStar** ialah sebuah laman web berita berbahasa Melayu di Malaysia. Ia dimiliki oleh Star Media Group Berhad yang turut menerbitkan akhbat The Star. Ia mula boleh dicapai pada 15 Oktober 2005 dan dirasmikan pelancarannya pada 31 Oktober 2005.

## Perkembangan
Berita-berita dalam mStar pernah diterbitkan secara fizikal secara mingguan menerusi Mingguan mStar sebagai sisipan kepada Sunday Star bermula Februari 2010. Walau bagaimanapun, penerbitannya dihentikan pada 2011.

Pada 17 April 2014, mStar melancarkan wajah baharunya dengan menambah baik kandungan yang ketika itu lebih tertumpu kepada berita dan hiburan. Namun bagi memenuhi selera pembaca yang terdiri daripada golongan muda dan pertengahan usia, maka kandungannya diperkemaskan lagi pada 20 November 2018 dengan corak penulisan diubah kepada pendekatan yang lebih semasa.

## Anugerah dan pengiktirafan
mStar juga turut diiktiraf pada peringkat antarabangsa apabila dianugerahkan Pingat Gangsa bagi Laman Web Gaya Hidup Terbaik Asia, Anugerah Media Digital Asia 2015 yang diadakan di Hong Kong pada 18 November 2015. Ia dianjurkan oleh World Association of Newspapers and News Publishers (WAN-Ifra).

Pada 18 Ogos 2016 mStar menerima Anugerah Spark 2016 untuk kecemerlangan media Asia Pasifik bawah kategori ‘Acara Terbaik Oleh Pemilik Media’ yang berlangsung di Singapura.

Di peringkat nasional pula, mStar merangkul anugerah Kritikan Filem Terbaik, anjuran Perbadanan Kemajuan Filem Nasional (Finas) yang dianjurkan pada 26 November 2017.

mStar turut menerima tempat kedua bagi penerbitan video dokumentari Anugerah Media Pembinaan CIDB 2018 anjuran Lembaga Pembangunan Industri Pembinaan Malaysia pada 3 Disember 2018.

## Lihat juga

* Kebebasan media di Malaysia

## Pautan luar
* 
* 
* 
* 
* 

## Rujukan
Masked Rider Ryuki

***Masked Rider Ryuki*** atau  ialah siri televisyen yang ke-12 dalam francais *[[tokusatsu]]* Masked Rider. *Ryuki* ialah usahasama Ishimori Productions dan Toei, dan ditayangkan di TV Asahi mulai 3 Februari 2002 hingga 19 Januari 2003.

## Plot
Tiga belas dek Advent Card direka untuk tiga belas Masked Rider. Mereka bergabung dengan raksasa-raksasa dari Alam Cermin yang penuh misteri, satu dimensi yang bertentangan dengan dunia kita di mana Masked Rider hanya dapat wujud. Para Rider menggunakan kekuatan raksasa sambil menyuapkan kuasa makhluk-makhluk yang dihapuskan mereka. Pencipta Advent Card menetapkan satu peraturan, iaitu hanya seorang Masked Rider akan bertahan; yang lain terpaksa dihapuskan jua, dan seorang yang tinggal itu dikurniakan satu hajat. Beginilah Perang Rider.

Di seluruh kota, ramai orang yang tidak bersalah diculik tanpa meninggalkan jejak dan tidak ditemui lagi. Ketika menyiasat kejadian ini, Shinji Kido, seorang pelatih di perkhidmatan berita Internet Jurnal ORE, menemui salah satu dek Advent Card di sebuah rumah pangsa di mana setiap permukaan yang memantul dilitupi surat khabar. Dia kemudiannya diserap masuk ke dalam Alam Cermin lalu menyedari hakikat yang menggerunkan di sebalik kehilangan orang ramai itu: rupanya orang diheret masuk melalui cermin oleh raksasa-raksasa Alam Cermin untuk dimakan. SHinji nyaris dibaham seekor naga bernama Dragreder sebelum terselamat oleh Masked Rider Knight - Ren Akiyama. Ren hendak memenangi Perang Rider dengan apa jua sekalipun. Ren bekerja bersama seorang wanita muda bernama Yui Kanzaki, yang sedang tercari-cari abangnya, iaitu dalang Perang Rider, Shirō Kanzaki. Didorong oleh kekuatan Ren, Shinji menyertai Perang bukan untuk menang, tetapi demi melindungi orang tidak bersalah dari ancaman Alam Cermin, dan menghentikan perbalahan yang tidak munasabah di kalangan Masked Rider. Diiringi Dragreder di sisinya, dia menjadi Masked Rider Ryuki.

Shinji bakal menyedari bahawa ada orang yang tidak dapat diselamatkan, dan bahawa adakalanya perlu untuk berlawan untuk menghentikan perlawanan. Sejauh mana pun dilalui agar impian terbesar dimakbulkan, dan pengorbanan yang perlu dilakukan, kerana sesungguhnya hanya boleh ada seorang Masked Rider.

## Pautan luar
*  Laman web rasmi dari TV Asahi
*  Laman web rasmi dari Toei TV
Norma Yaakob

Yang Berbahagia Tan Sri Dato' Seri **Siti Norma Yaakob** (6 Julai 1940 - 13 Mac 2026) merupakan bekas Hakim Besar Mahkamah Tinggi Malaya wanita pertama Malaysia.

## Pendidikan
Beliau melanjutkan pelajaran dalam jurusan undang-undang sivil di London.

## Keluarga
Beliau berkahwin dengan jurutera professional iaitu Datuk Seri Ir Hj. Meor Ayob Mior Shaffie .Mereka mempunyai 3 orang anak. 

## Kerjaya
Beliau pernah dilantik menjadi Ketua Pendaftar Mahkamah, Hakim Mahkamah Tinggi, Hakim Mahkamah Rayuan, Hakim Mahkamah Persekutuan dan Hakim Besar Malaya pada 2005.

Bekas Hakim Besar Malaya dan bersara tahun 5 Januari 2007 setelah berkhidmat selama 43 tahun dan bidang undang-undang sivil. Beliau adalah wanita Malaysia pertama memegang jawatan itu. Selepas beliau, jawatan Hakim Besar Malaya disandang oleh Ketua Hakim Negara Tun Ahmad Fairuz Sheikh Abdul Halim. Pelantikan hakim berdasarkan Fasal (1) Perkara 122B Perlembagaan Persekutuan.

## Hakim di UAE
Pada 25 Mac 2008, beliau telah dilantik sebagai hakim wanita pertama di negara Arab iaitu di Emiriah Arab Bersatu (UAE) beribu pejabat di Dubai. Kebanyakan wanita negara Arab masih lagi terkongkong dari segi pendidikan, peluang pekerjaan, kebebasan bersuara, berumah tangga dan memandu kereta. Tetapi akhir-akhir ini Dubai yang pesat membangun hasil kurniaan petrol telah berubah wajah. Beliau salah seorang daripada enam hakim baru di Mahkamah Pusat Kewangan Antarabangsa Dubai.

## Rujukan
Tompok Merah Besar

**Tompok Merah Besar** (bahasa Inggeris: **Great Red Spot**) adalah sebuah antisiklon ribut di atas permukaan planet Musytari, 22° selatan dari khatulistiwa, yang tahan selama  tahun-tahun dan sepanjang  tahun atau lebih. Ribut itu cukupnya besar untuk dilihat dari teleskop berasaskan Bumi. Ribut pertamanya diperhatikan oleh Giovanni Domenico Cassini, yang menggambarkannya pada 1665. Tompok itu berwarna merah menerusi sejarah pemerhatian, tetapi tidak berwarna merah dalam spektrum nyata sejak tempoh singkat pada tengah 1970-an.  

Ribut-ribut seperti ini tidak sama dalam pergolakan atmosfera gergasi gas. Musytari juga mempunyai bujur-bujur putih dan perang, yang adalah ribut-ribut lemah tidak dinamakan. Bujur-bujur putih dibuat dari terdiri daripada awan-awan sejuk di atmosfera tinggi. Bujur-bujur perang adalah panas dan diletak dalam lapis awan biasa. Ribut-ribut sama boleh tahan jam dan abad.

Sebelum misi-misi Voyager, ahli-ahli astronomi tidak sedar sifat-sifat Tompok Merah. Banyak memercayai bahawa ia adalah ciri pepejal atau cecair di atas permukaan Musytari.

## Sejarah pemerhatian

## Struktur

## Mekanik

## Lihat juga

* Corak awan di Musytari
* Siklon ruang angkasa

## Nota dan rujukan

### Nota kaki





### Rujukan am

*
*
*
*
*
*

## Pautan luar

* 
* 
* 
*
*
Pemasa 555

**Pemasa 555** adalah sebuah litar bersepadu (LB) yang boleh menghasilkan denyutan voltan pada frekuensi-frekuensi tertentu bergantung kepada rekaan litar.

## Mod
Pemasa 555 mempunyai tiga mod pengendalian iaitu:
* Monostabil — dalam mod ini, denyutan keluaran bagi pemasa 555 akan hanya mempunyai satu tahap stabil.
* Tak stabil — bagi mod ini pula, pemasa 555 akan bertindak sebagai sebuah pengayun.
* Dwistabil — pemasa akan bertindak sebagai sebuah flip-flop dalam mod ini.

## Pin

LB ini mempunyai lapan pin. Jadual berikut menunjukkan nombor-nombor pin dan juga nama pin tersebut.

## Formula rekaan
Dalam merekabentuk litar bagi pemasa, ada beberapa perkara yang perlu diambil kira. Iaitu kitar bertugas, frekuensi denyutan dan mod pengendalian yang ingin ditugaskan kepada pemasa 555.

Frekuensi denyutan diberikan oleh
:f = \frac{1}{T}
atau
:f = \frac{1.14}{(R1 + 2R2) \cdot C}
kerana tempoh, 
:T= 0.693 \cdot (R1 + 2R2) \cdot C

Lebar denyutan ditemukan dengan
:LD = 0.063 \cdot (R1 + R2) \cdot C

dan
:kitar bertugas = \frac{(R1 + R2)}{(R1 + 2R2)} \cdot 100\%

## Lihat juga
* Pengayun
* Pemasa
* Litar bersepadu

## Pautan luar
*  555 timer
555 (nyahkekaburan)

**555** mungkin merujuk kepada
* Tahun 555
* Nombor 555
* Pemasa 555 — sebuah litar bersepadu yang digunakan untuk lampu kelip-kelip
* Rokok State Express 555
Robert Kubica

**Robert Józef Kubica** (lahir 7 Disember 1984 di Kraków, Poland) ialah seorang pemandu Formula Satu yang pertama dari Poland. Antara tahun 2006 dan 2009, beliau memandu untuk pasukan BMW Sauber, selepas dinaikkan pangkat dari pemandu ujian untuk memandu bersama mereka pada tahun 2006. Pada tahun 2008, Kubica memenangi perlumbaan F1 pertamanya di Grand Prix Kanada, dan menjadi pemandu yang ke-99 untuk memenangi perlumbaan dalam sebuah perlumbaan Kejuaraan Dunia.

Pada 6 Februari 2011, Kubica cedera parah dalam kemalangan di Ronde, dalam sebuah perlumbaan rally, di mana sebahagian lengannya mengalami kecederaan teruk. Kubica telah mengambil bahagian dalam perlumbaan tersebut untuk keseronokan peribadi. Kubica memberitahu kepada akhbar ItaliLa Gazzetta dello Sport dalam temu bual di sebelah katilnya, bahawa beliau dapat merasakan jari di tangan kanannya, dan berazam untuk kembali berlumba dalam Formula Satu pada tahun 2011. Kubica terpaksa melepaskan hajatnya itu selepas beliau tidak dapat bertanding pada musim 2011. Pada bulan November 2011, Kubica mengesahkan bahawa beliau tidak akan bersedia untuk bertanding pada musim 2012. 

## Kerjaya
### Formula Satu (2006–2011)
#### Renault (2010–2011)

##### 2010

Kubica menyertai pasukan Renault pada tahun 2010.

## Rekod perlumbaan
### Ringkasan kerjaya

 Sebagai pemandu jemputan, Kubica tidak boleh mendapat mata.

### Keputusan lengkap Formula Renault 2000 Eurocup
**Tebal** - Petak pertama *Condong* - P.Terpantas

### Keputusan lengkap Formula Three Euroseries
**Tebal** - Petak pertama *Condong* - P.Terpantas

### Keputusan lengkap Formula Renault 3.5 Series
**Tebal** - Petak pertama *Condong* - P.Terpantas

### Keputusan lengkap Formula Satu
(kunci) 

**Tebal** - Petak pertama *Condong* - P.Terpantas

## Rujukan
 

## Pautan luar

*Robert Kubica f1.com
*Laman sesawang rasmi
*Kerjaya secara terperinci
*Statistik Kubica dalam Formula Satu
*
*Gambar kereta rally selepas kemalangan pada tahun 2011
Giancarlo Fisichella

**Giancarlo Fisichella** (lahir 14 Januari 1973 di Rom, Itali), juga dikenali sebagai **Fisico**, **Giano** atau **Fisi**, ialah seorang pemandu kereta lumba dari Itali. Beliau dahulunya bersaing dalam Formula Satu untuk pasukan Minardi, Jordan, Benetton, Sauber, Renault, Force India dan Ferrari. Kini beliau memandu untuk pasukan AF Corse dalam GT2 untuk pasukan Ferrari dalam pelbagai acara sukan bermotor. Beliau juga merupakan pemandu simpanan untuk pasukan Ferrari bagi musim 2010.

Fisichella mempunyai tiga orang anak, Carlotta, Christopher, dan Carolina. Beliau berkahwin dengan Luna Castellani. Mereka berkahwin pada 10 Oktober 2009.

## Rekod perlumbaan
### Ringkasan kerjaya

## Rujukan

## Pautan luar

* Laman sesawang rasmi untuk Giancarlo Fisichella
* Profil dan statistik Giancarlo Fisichella
* Statistik Giancarlo Fisichella
* Profil Giancarlo Fisichella
Spektrum pancaran

**Spektrum pancaran** sesuatu unsur merupakan keamatan sinaran elektromagnet relatif untuk setiap frekuensi yang disinarkan oleh unsur itu ketika unsur itu dipanaskan. 

Apabila elektron dalam unsur itu teruja, mereka melompat ke aras tenaga yang lebih tinggi. Elektron-elektron ini akan terus berada dalam keadaan teruja sehingga ia mencapai keadaan metastabil. Pada keadaan ini, elektron-elektron tersebut akan kembali ke aras tenaga rendah, dan meninggalkan keadaan teruja. Ketika menuju kearas yang lebih rendah, tenaga akan disinarkan semula dengan kuantiti yang sama dengan kuantiti tenaga yang diterima oleh elektron untuk memasuki keadaan teruja. Tenaga yang dibebaskan ini akan menghasilkan panjang gelombang yang mana merujuk kepada garisan-garisan diskrit pada spektrum pancaran.

Spektrum pancaran boleh digunakan untuk menentukan komposisi sesuatu bahan, kerana ia berbeza bagi setiap unsur dalam jadual berkala. 

## Pautan luar
*Emission Spectrum Photos of Various Light Sources
*Color Simulation of Element Emission Spectrum Based on NIST data
Get logik

**Get logik** adalah litar-litar elektronik yang digunakan untuk menjalankan operasi logik bagi satu atau lebih masukan logik tetapi hanya menghasilkan satu keluaran logik.

Setiap masukan dan keluaran yang terhasil daripada get-get logik akan dijadualkan dan jadual ini digelar jadual kebenaran.

## Jenis-jenis get
Terdapat beberapa jenis get logik iaitu
* TAK — menghasilkan keluaran yang terbalik dengan masukannya. Get ini hanya menerima satu masukan sahaja.
* ATAU — get ini akan menghasilkan keluaran TINGGI sekiranya mana-mana masukannya adalah tinggi dan hanya akan menghasilkan keluaran RENDAH sekiranya semua masukan adalah RENDAH.
* DAN — operasi get ini adalah berlawanan dengan get ATAU. Ia hanya akan menghasilkan keluaran TINGGI sekiranya semua masukannya adalah TINGGI. Keluaran adalah RENDAH sekiranya salah satu daripada masukannya adalah RENDAH.
* TAKATAU — operasi get TAKATAU adalah berdasarkan operasi ATAU tetapi keluarannya adalah terbalik.
* TAKDAN — opersasinya sama dengan operasi get DAN, tetapi keluarannya dibalikkan.
* X-ATAU — get logik ini akan menghasilkan keluaran TINGGI sekiranya masukan-masukannya adalah berbeza antara satu sama lain dan keluaran RENDAH sekiranya kesemua masukannya adalah serupa.
* X-TAKATAU — operasinya adalah mengikuti operasi X-ATAU cuma keluaranya adalah terbalik. Ia akan mengeluarkan TINGGI sekiranya masukan adalah bersamaan dan RENDAH sekiranya mereka berbeza.

## Jadual kebenaran
### Get logik asas
Berikut adalah jadual kebenaran bagi setiap get-get logik asas

## Lihat juga
* Peta Karnaugh
* Teorem Boolean
* Digital
Grand Prix Australia

**Grand Prix Australia** merupakan salah satu perlumbaan Formula Satu yang diadakan setiap tahun di Melbourne Grand Prix Circuit, Melbourne.

## Penaja
*1981–1983: National Panasonic *Australian Grand Prix*
*1984: Dunlop Tyres *Australian Grand Prix*
*1985: Mitsubishi *Australian Grand Prix*
*1986–1993, 2002–2006: Foster's *Australian Grand Prix*
*1994: *Sensational Adelaide Australian Grand Prix*
*1995: EDS *Australian Grand Prix*
*1996: Transurban *Australian Grand Prix*
*1997–2001, 2010–2012: Qantas *Australian Grand Prix*
*2007–2009: ING *Australian Grand Prix*
*2013–semasa: Rolex *Australian Grand Prix*

## Pemenang Grand Prix Australia
### Pemenang berganda (pemandu)

*Pemandu dalam teks tebal masih bersaing dalam kejuaraan Formula Satu*
*Latar belakang merah jambu merupakan acara yang bukan dalam Kejuaraan Dunia Formula Satu.*

### Mengikut tahun

*Latar belakang merah jambu merupakan acara yang bukan dalam Kejuaraan Dunia Formula Satu.*

## Pautan luar
* Laman sesawang rasmi Grand Prix Australia
* Statistik Grand Prix Australia
* Statistik Formula 1 Melbourne
Melbourne Grand Prix Circuit

**Melbourne Grand Prix Circuit** ialah sebuah litar jalan di Tasik Albert Park. Ia digunakan sebagai sebuah litar perlumbaan untuk Grand Prix Australia dan acara perlumbaan lain.

## Rekod pusingan
Sehingga 16 Mac 2012.

## Lihat juga
*Litar Jalan Adelaide

## Rujukan

## Pautan luar
*Albert Park di laman sesawang Formula 1 
*Korperasi GP Australia
Toyota Racing

**Panasonic Toyota Racing** merupakan sebuah pasukan Formula Satu yang dimiliki oleh pengeluar kereta kebangsaan Jepun, Toyota. Pasukan ini berpangkalan di Cologne, Jerman. Walaupun berjaya mendapat mata kejuaraan pada perlumbaan pertama mereka, Panasonic Toyota Racing tidak pernah memenangi sebuah Grand Prix, dan keputusan terbaik mereka ialah di tempat kedua, dan mereka telah mencapai keputusan ini sebanyak lima kali, pada tahun 2005, 2008 dan 2009.

Toyota dikritik kerana kurang berjaya, terutamanya selepas musim 2006, di mana keputusan terbaik pasukan ialah tempat ketiga, iaitu di Grand Prix Australia. Toyota merupakan salah sebuah pasukan yang ditaja dengan baik, namun pasukan tidak pernah mencapai keputusan yang konsisten.

Pada 4 November 2009, Toyota mengumumkan yang mereka akan menarik diri dari Formula Satu, maka berakhirlah kemajuan Toyota selepas lapan musim.

## Keputusan lengkap Formula Satu
(kunci)

**Tebal** - Petak pertama *Condong* - P.Terpantas

† Separuh mata diberikan kerana kurang daripada 75% jarak perlumbaan dilengkapkan.

## Lihat juga

* Toyota

## Rujukan

## Pautan luar

* Laman sesawang rasmi Toyota Motorsport GmbH
* Toyota Toyota
* Keputusan Formula Satu diambil dari www.formula1.com/archive Diambil 12 Januari 2013.
Akta Keselamatan Dalam Negeri

Istilah **'Akta Keselamatan Dalam Negeri**' () boleh merujuk kepada: 
* Akta Keselamatan Dalam Negeri (Malaysia)
* Akta Keselamatan Dalam Negeri (Singapura)
* Akta Keselamatan Dalam Negeri McCarran
Akhirat (filem)

**Akhirat** merupakan sebuah filem romantik ngeri arahan S. Baldev Singh. Filem ini telah ditayangkan pada 20 Mac 2008.

## Sinopsis

"Akhirat" merupakan senaskah coretan tinta hitam yang membelengu kehidupan seorang wanita suci Mira (Vanidah Imran) kerana nafsu serakah manusia durjana. Akibat dari tragedi malang itu kehidupan Mira semakin pudar setelah dia disahkan menghidap penyakit yang amat mengerunkan.

Kesangsaraan ini cuba dirahsiakan dari pengetahuan suami tersayang, keluarga dan masyarakat. Namun konflik melanda bila dia tidak dapat menyempurnakan tanggungjawabnya sebagai seorang isteri. Dilema ini menyebabkan Mira melakukan sesuatu diluar dugaan dengan merancang menyatukan Amran (Tony Eusoff) dengan Noni (Nabila Huda). Amran yang kecewa dengan tindakan Mira menuduh Noni cuba mencemarkan nama dan amruah keluarga dengan muslihat tertentu. Keadaan bertambah parah bila Noni pula bersikap semakin liar dan tidak terkawal kerana perbuatan teman lelakinya Ari (Adi Putra). Akhirnya konflik terlerai bila Mira berada di ambang "Akhirat" dan apakah harga seorang insan di antara dua realiti ini?

Bolehkah Mira melawan takdir yang menimpa dirinya? Bagaimankah Amran menentang musuh yang sedang memusnahkan rumah tangganya? Adakah Ari akan meninggalkan kehidupan mewah dan kegiatan maksiatnya? Dapatkah Noni menghentikan gelora nafsu batinnya? Bolehkah Dato' Shamsuddin mengharungi segala dugaan yang melanda keluarganya?

## Pelakon

### Pelakon utama
* Vanidah Imran sebagai Nurin Amira
* Tony Eusoff sebagai Amran
* Nabila Huda sebagai Noni
* Adi Putra sebagai Ari

### Pelakon pembantu
* Jins Shamsuddin sebagai Dato' Shamsuddin
* Zack Taipan sebagai Ricky
* Maznah Zulkifli sebagai Dr. Sheila
* Bront Palarae sebagai Ramon
* Jalaluddin Hassan sebagai Pakcik 
* Mahmud Ali Bashah sebagai Hisham 
* Fauziah Nawi sebagai Kaunselor
* Othman Hafsham sebagai Dr. Syed
* Jagdev Singh sebagai Kapten Gobind
* Sivaji Raja sebagai Ramalinggam
* Yank Kassim sebagai Young

### Undangan khas
* Hassim Hamdan sebagai Pegawai Memerintah SKN 20.
*  Arshad Mat sebagai Pegawai Operasi PDRM

## Rujukan

## Pautan luar
Perdana Menteri Belgium

**Perdana Menteri Belgium** (; ; ) atau **Premier Belgium** ialah ketua kerajaan persekutuan Belgium, dan orang paling berkuasa dalam politik Belgium.

Walaupun Ketua Kerajaan (Bahasa Perancis: ) telah dilantik sejak selepas merdeka, sehingga 1918 Raja selalu mempengerusikan Majlis Menteri, jadi era moden "Perdana Menteri" cuma bermula selepas PDI dengan Léon Delacroix. Kepentingan politik Mahkota telah menurun dari semasa ke semasa, sedangkan kedudukan Perdana Menteri secara beransur-ansur menjadi lebih penting.
De facto

***De facto*** merupakan satu ungkapan Latin yang bermaksud "pada hakikatnya" atau "dalam amalan" tetapi tidak diutarakan secara terus-terang dalam undang-undang. Istilah ini berlawanan dengan *[[de jure]]* (yang bermaksud "di sisi undang-undang") apabila merujuk kepada hal ehwal undang-undang, pentadbiran, atau teknik (seperti piawaian). Semasa membincangkan suatu keadaan undang-undang, *de jure* menandakan apa yang dikatakan undang-undang, manakala *de facto* menandakan apa yang berlaku dalam amalan sebenar.

Istilah *de facto* juga boleh digunakan apabila tidak terdapat undang-undang atau piawaian yang berkenaan, namun terdapat amalan umum yang telah diterima, walaupun bukan sejagat.

## Rujukan

## Lihat juga
* Piawai de facto
* De jure
* Status quo
* Senarai frasa Bahasa Latin
Sekolah Alice Smith

**Sekolah Alice Smith** merupakan sebuah sekolah antarabangsa di Kuala Lumpur, Malaysia, diasaskan pada tahun 1946. Ia merupakan sekolah berkurikulumkan British dengan adunan antarabangsa yang sangat kuat. Walaupun keutamaan diberikan kepada pelajar-pelajar warganegara British, Australia, New Zealand dan Irish, terdapat juga satu julat warganegara yang besar di sekolah tersebut. Sebanyak 36% daripada para pelajar di sekolah menengah adalah warganegara Malaysia, dengan 64% daripada 40 warganegara lain. Sekolah berkenaan ditadbir oleh Persatuan Sekolah Alice Smith, yang merupakan yayasan pendidikan pertubuhan tanpa untung. Sekolah Alice Smith dikenali sebagai salah sebuah sekolah yang terbaik di Asia Tenggara.  '''
De jure

**De jure** (dalam Bahasa Latin Klasik ***de iure***) merupakan sebuah huraian yang bermaksud "di sisi undang-undang", berbeza dengan *[[de facto]]*, yang bermaksud "pada hakikatnya". *De jure* tidak boleh dikelirukan dengan *du jour* dalam bahasa Perancis, yang diterjemahkan sebagai "bagi hari ini/itu", seperti dalam *soupe du jour* (sup hari ini).

Istilah *de jure* dan *de facto* digunakan sebagai ganti "dalam prinsip" dan "dalam amalan", semasa menerangkan keadaan politik.

Sesuatu amalan boleh wujud secara *de facto*, contohnya rakyat mematuhi sesebuah kontrak seolah-olahnya terdapat undang-undang yang menguatkuasakannya, namun undang-undang sebegini tidak wujud. Satu proses yang dikenali sebagai *[[desuetude]]* membenarkan amalan *de facto* untuk menggantikan undang-undang yang ketinggalan. Sebaliknya pula, amalan boleh wujud secara *de jure* tetapi tidak dipatuhi oleh rakyat.

## Sains sosial dan penggunaan lain
Sebagai pelengkap "de facto", di mana "de facto" memiliki penerimaan lebih generik (tidak seterhad konteks perundangan), seperti dalam sains sosial.
Lihat *[[piawaian de facto]]* dan penggunaan lain.

## Lihat juga
* Senarai frasa Bahasa Latin
Wasil ibn Ata

**Wasil ibn Ata** (700–748); ) adalah ahli teologi muslim dan pelapor aliran Muktazilah.

Dilahirkan pada tahun 700 Masehi di Madinah, beliau pada mulanya belajar di bawah Abu Hashim Abd Allah b. Muhammad ibn al-Hanafiyyah, anak kepada khalifah keempat Saidina Ali ibn Abi Talib. Beliau kemudian berhijrah ke Basrah di Iraq untuk belajar dengan Hasan al-Basri (seorang Tabi‘in). Di Basrah beliau mengembangkan aliran yang membawa kepada mazhab Muktazilah. Sumbangan utama beliau adalah menanam asas pokok kepada doktrin Muktazilah. 

Wasil ibn Ata meninggal dunia pada tahun 748 di Tanah Arab.

Beliau berkahwin dengan salah seorang adik-beradik perempuan Amr ibn Ubayd. 

## Lihat juga
* Ahli falsafah Islam
* Hasan al-Basri

## Rujukan


## Pautan luar
* Wasil ibn Ata Sebuah artikel dari Encyclopedia Britannica online.
Kerk Kim Hock

**Kerk Kim Hock** (Bahasa Cina: 郭金福), merupakan Setiausaha Agung ke-4 bagi Parti Tindakan Demokratik (DAP) di Malaysia.

Kerk Kim Hock merupakan seorang jurutera mekanik. Beliau terpilih pada tahun 1986 sebagai Ahli Dewan Undangan Negeri (ADUN) Durian Daun, Melaka. Selepas itu beliau terpilih sebagai Ahli Parlimen Pasir Pinji dan Kota Melaka masing-masing pada tahun 1990 dan tahun 1999. 

Bagaimanapun beliau kalah dalam Pilihan Raya Umum Malaysia 2004. Beliau bersara daripada politik pada tahun 2005 kerana menghidap barah.

## Penglibatan Politik

Beliau telah dipilih sebagai wakil rakyat DUN (Dewan Undangan Negeri) bagi Durian Daun, Melaka pada tahun 1986. Pada tahun 1987, beliau ditahan selama 60 hari tanpa bicara di bawah Akta Keselamatan Dalam Negeri 1960 (ISA) sebagai sebahagian daripada Operasi Lalang, satu tindakan keras yang disokong oleh kerajaan yang menyaksikan penahanan ramai orang, termasuk aktivis, intelektual, dan ahli politik pembangkang. Pada tahun 1990, beliau telah dipilih sebagai Ahli Parlimen (AP) bagi Pasir Pinji, Perak, tetapi pada tahun 1995, beliau kehilangan kerusi parlimen Ipoh Timor dengan majoriti undi yang tipis, hanya 292 undi. Kerk telah memenangi kerusi parlimen Kota Melaka, Melaka pada tahun 1999, tetapi kemudiannya kehilangannya dalam pilihan raya umum 2004 dengan majoriti undi yang tipis, hanya 219 undi sekali lagi. Beliau kemudian secara rasmi bersara dari politik Malaysia pada 28 Mac 2004.

## Kehidupan Peribadi
Kerk telah berkahwin dengan Mook Kwai Mei dan pasangan ini dikurniakan dua orang anak; seorang anak lelaki dan seorang anak perempuan. Anak lelaki Kerk, iaitu Kerk Chee Yee, telah mengikuti jejak langkahnya dan menyertai arena politik. Beliau telah dipilih sebagai wakil rakyat DUN (Dewan Undangan Negeri) bagi kerusi Ayer Keroh dalam Pilihan Raya Umum Malaysia 2018 (PRU14). Beliau berkhidmat dalam majlis exco (exco) negeri sebagai pengerusi Jawatankuasa Komunikasi, Multimedia, Pertubuhan Bukan Kerajaan (NGO), Belia, dan Sukan dari 16 Mei 2018 sehingga 2 Mac 2020 semasa krisis politik.

## Kesihatan dan Kematian
Pada tahun 2002, Kerk didiagnosis menghidap kanser usus tahap 1. Setelah berjuang selama 5 tahun melawan kanser, pada 25 Mei 2007, beliau diumumkan bebas daripada kanser. Namun, pada tahun 2015, beliau didiagnosis semula menghidap kanser.

Pada 9 Ogos 2017, Kerk meninggal dunia pada jam 6.10 petang pada usia 61 tahun di rumahnya di Taman Kenanga Seksyen 3, Daerah Melaka Tengah, disebabkan oleh trombosis vena dalaman (deep vein thrombosis, DVT) akibat komplikasi daripada pembedahan, tiga hari selepas beliau koma.
Pertempuran Selat Melaka

**Pertempuran Selat Melaka**, kadang-kala dikenali sebagai **Penenggelaman Haguro**, dan dalam sumber Jepun dikenali sebagai **Pertempuran Pulau Pinang** (ペナン沖海戦), merupakan pertempuran laut yang diakibatkan oleh operasi cari dan musnah British pada Mei 1945, dikenali sebagai Operasi *Dukedom*, yang mengakibatkan penenggelaman penjajap Jepun *[[Penjajap Jepun Haguro|Haguro]]*. *Haguro* telah beroperasi sebagai kapal bekalan bagi garison Jepun di Hindia Timur Belanda dan Teluk Bengal semenjak 1 Mei 1945. Pertempuran tersebut merupakan pertempuran meriam terakhir antara dua kapal laut.

## Aksi pertempuran
Pada 9 Mei, Haguro meninggalkan Singapura, diiringi kapal pembinasa *Kamikaze*, bagi membekalkan garison Port Blair di Kepulauan Andaman dan untuk mengundurkan tentera kembali ke Singapura. Tentera Laut Diraja mengetahui hal ini melalui isyarat tentera laut Jepun yang didekripsi, dan kemudiannya disahkan oleh pemantauan kapal selam HMS *Statesman* dan *Subtle*. Pasukan 61 (*Force 61*) bagi Armada Timur berlayar pada 10 May dari Trincomalee, Ceylon untuk memintas pasukan Jepun. Pihak Jepun enggan mengambil risiko sebarang pertempuran dan, apabila menerima amaran tinjauan udara, kembali ke Singapura.

Pada 14 Mei, *Haguro* dan *Kamikaze* sekali lagi mencuba lalu berlepas dari Singapura. Pada keesokkan harinya, mereka dilihat oleh pesawat dari Force 61. Serangan udara berikutnya hanya menyebabkan kerosakan ringan pada *Haguro*, dengan kehilangan pesawat yang juruterbangnya ditawan oleh pihak Jepun.

Maklumat disampaikan kepada pihak Jepun bahawa dua skuadron kapal pembinasa British telah dilihat mengarak ke arah mereka. Sekali lagi, mereka menukar arah untuk kembali ke Selat Melaka. Perubahan ini bagaimanapun telah dijangka, dan Flotila Pembinasa ke-26 (HMS ''Saumarez'', ''Verulam'', ''Venus'', ''Vigilant'', dan ''Virago''), di bawah pemerintahan Kapten Manley Power (di atas *Saumarez*), membuat hubungan radar. Kapal pembinasa British menyusun kedudukan mereka dalam kepongan melengkung berbentuk sabit dan membiarkan kapal Jepun untuk belayar ke dalam perangkap.

Pada 2:10 pagi pada 16 haribulan, sungguhpun dengan pergerakan mengelak oleh pihak Jepun, kapal pembinasa British berjaya bergerak cukup rapat untuk menyerang *Haguro* dari semua arah. Ketika berbalas bedilan *Haguro* dan *Saumarez* terkena tembakan. Terdapat tiga hentaman torpedo pada *Haguro* dan ia perlahan dan tenggelam sekitar 2:30 pagi akibat hentaman torpedo dari *Venus*.

*Kamikaze* turut rosak, tetapi lepas lari, sebelum kembali keesokkan harinya bagi menyelamatkan mangsa. Sekitar 320 terselamat tetapi 900 orang mati, termasuk komander Jepun,  Laksamana Madya Hashimoto dan Laksamana Muda (*Rear-Admiral*) Sugiura.

## Rujukan
### Buku
*
*
*
*
### Sesawang
*
*
*- Firsthand account of the battle by a member of HMS *Vigilant's* crew.
*- Fairly detailed account of the battle
*
*
*I Was There! - We Settled a Jap Cruiser in Malacca Straits, The War Illustrated, August 17, 1945. - Firsthand account of the battle by members of HMS *Venus's* crew.

### Nota
Budaya saintifik

**Budaya saintifik** adalah satu bentuk budaya yang mana pemikiran, kepercayaan, nilai, sikap, tanggapan, amalan dan personaliti bersandar pada pemikiran sains. Pengutipan data, analisis, interprestasi dan pengambilan keputusan terhadap satu fenomena selalunya diwarnai oleh kaedah atau prinsip sains. Penyelidik dari Universiti Toronto, Kanada, menyatakan bahawa, "*scientific culture is a way of thinking and attitude of mind. In a scientific culture, what is not false is that backed by measurable data, not ‘common sense’. What cannot be measured, verified, or quantified does not exist!*". Budaya baru ini berbeza dengan budaya amal, di mana kepercayaan, kenyakinan, nilai, dan sikap tidak selalu mesti bersandar pada minda yang logik.

## Rujukan


## Lihat juga
* Paten
Mahfuz Omar

Dato' Wira Haji **Mahfuz bin Omar** (lahir 25 Ogos 1957) ialah ahli politik Malaysia berketurunan Melayu. Beliau merupakan mantan Ahli Parlimen  selama empat penggal (2008-2022 dan 1999-2004) dan mantan Timbalan Menteri Sumber Manusia (2018-2020). Di peringkat parti beliau ialah Naib Presiden AMANAH. Beliau juga pernah memegang beberapa jawatan ketika dalam PAS.

## Pendidikan

* Sekolah Menengah Agama Darussadah Titi Besi (1975)
* Sekolah Tunku Abdul Malik (1970)
* SK Titi Gajah Alor Setar (1964)

## Keputusan pilihan raya

## Kontroversi
### Isu AES
Sistem Penguatkuasaan Automatik (AES) di negara ini yang dilihat menimbulkan kesukaran kepada rakyat,justeru itu PAS di bawah Dewan Pemuda menerusi Lujnah Undang-undangnya, mengambil inisiatif untuk menawarkan perkhidmatan guaman secara percuma.khidmat guaman secara percuma itu ditawarkan kepada individu yang disaman dan bersedia untuk ke mahkamah setelah menerima notis.

### Isu MYKAD
Naib Presiden Pas, Mahfuz Omar,menunjukkan surat pekeliling iaitu surat arahan yang didakwa dikeluarkan oleh Ibu Pejabat Jabatan Pendaftaran Negara (JPN) berhubung kad pengenalan dan MyKid.Mahfuz dalam satu sidang akhbar mendakwa JPN melalui surat pekeliling bertarikh 14 Disember lalu telah mengarahkan semua kad pengenalan yang tidak dikutip pemohon melebihi 18 bulan dihantar ke satu alamat di Keningau, Sabah.Bagaimanapun dakwaan Mahfuz Omar itu telah disiasat oleh JPN mengesahkan surat itu adalah palsu dan tidak dikeluarkan jabatan tersebut.

## Anugerah
* 
**  Darjah Gemilang Seri Mahkota Kedah (DGMK) - **Dato' Wira**
** Darjah Dato' Setia DiRaja Kedah (DSDK) - **Dato' **

## Pautan luar

## Rujukan